**BIZTONSÁGI ADATLAP**

Készült a 1907/2006/EK, a 1272/2008/EK és a 2015/830/EU rendelet szerint

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító: JUST gépi mosogatószer**

**1.2. Azonosított felhasználás:** tisztítószer gépi mosogatásra

**Ellenjavallt felhasználás:** fentitől eltérő

**1.3. A biztonsági adatlap szállítójának adatai:**

**GIRONDE Kozmetikai és Háztartás-vegyipari Termékeket Gyártó és Forgalmazó Kft.**

H-3333 Terpes, Petőfi út 2 – 4.

Telefon: +36 36 561 310; Fax: +36 36 371 022

honlap: www.gironde.hu

**A biztonsági adatlapért felelős személy elérhetősége:** info@gironde.hu

**1.4. Sürgősségi telefon: Egészségügyi Toxikológiai Tájékoztató Szolgálat (ETTSZ):**

napközben: +36 1 476 6464

éjjel-nappal hívható száma: +36 80 20 11 99

**2. szakasz: A veszély azonosítása**

**2.1. A termék keverék,** a vonatkozó uniós szabályozás, a 1272/2008/EK (CLP**[[1]](#footnote-1)**)rendelet és módosításai szerint a termék veszélyes keverék.

|  |  |  |  |
| --- | --- | --- | --- |
| **Osztályozása** |  | **Veszélyességi osztály** | **Veszélyességi kategória[[2]](#footnote-2)** |
| Egészségi veszély: | Skin Corr. 1A | Bőrmarás/bőrirritáció | 1A |
| Eye Dam. 1 | Súlyos szemkárosodás/irritáció | 1 |
|  |  |  |  |
| Fizikai veszély: | Met. Corr. 1 | Fémekre maró hatású anyagok és keverékek | 1 |

Osztályozás a környezeti veszélyesség szempontjából nem szükséges.

A rövidítések jelentését lásd a 16. szakaszban.

**2.2. Címkézési elemek**

Piktogram: GHS05, Figyelmeztetés: VESZÉLY

|  |  |
| --- | --- |
| **VESZÉLY** | **A keverék veszélyeire/kockázataira figyelmeztető H-mondatok:**  H290 Fémekre korrozív hatású lehet.  H314 Súlyos égési sérülést és szemkárosodást okoz.  **Óvintézkedésre vonatkozó P-mondatok:**  P102 GYERMEKEKTŐL ELZÁRVA TARTANDÓ.  P280 Védőkesztyű/védőruha/szemvédő/arcvédő használata kötelező.  P301+P330+P331+P310 LENYELÉS ESETÉN: A szájat ki kell öblíteni.  TILOS hánytatni. Azonnal forduljon TOXIKOLÓGIAI KÖZPONTHOZ/orvoshoz.  P303+P361+P353 HA BŐRRE (vagy hajra) KERÜL: Az összes szennyezett ruhadarabot azonnal le kell vetni. A bőrt le kell öblíteni vízzel/zuhanyozás.  P305+P351+P338 SZEMBE KERÜLÉS esetén: Több percig tartó óvatos öblítés vízzel. Adott esetben a kontaktlencsék eltávolítása, ha könnyen megoldható.  Az öblítés folytatása.  P501 A tartalom/edény elhelyezése hulladékként: a helyi előírások szerint. |

**Veszélyt meghatározó összetevők:** kálium-hidroxid, nátrium-metaszilikát

**Összetevők a 648/2004/EK rendelet szerint:** <5%: EDTA és sói. Illatanyagot tartalmaz.

**2.3. Egyéb veszély**

**Fizikai-kémiai veszély:** erősen lúgos oldat, savakkal hevesen reagál, könnyűfémekkel robbanásveszélyes hidrogén gázt fejleszt.

**Egészségkárosító veszély:** maró hatású minden expozíciós úton.

**Környezetkárosító hatás:** előírásszerű kezelés, tárolás és ártalmatlanítás esetén a környezetkárosító hatás kockázatával nem kell számolni. A termék összetevői nem PBT-, nem vPvB- anyagok.

**3. szakasz: Összetétel vagy az összetevőkre vonatkozó adatok**

**3.1. A kémiai jelleg:** a termék keverék, erősen lúgos vizes oldat.

|  |  |  |
| --- | --- | --- |
| **Veszély komponens** | **Koncentráció** | **Veszélyességi osztály, kategória, H-mondatok** |
| Kálium-hidroxid  CAS-szám: 1310-58-3 EK-szám: 215-181-3  Index-szám: 019-002-00-8 | 10 – 15% | Met. Corr. 1, H290; Skin Corr. 1A, H314;  Acute Tox. (oral) 4, H302 |
| Nátrium-metaszilikát-pentahidrát[[3]](#footnote-3)\*  CAS-szám: 10213-79-3 EK-szám: 229-912-9 | 8 – <10% | Met. Corr. 1, H290;  Skin Corr. 1B, H314; STOT SE 3, H335 |
| Tetranátrium-etiléndiamin-tetraacetát  CAS-szám: 64-02-8 EK-szám: 200-573-9  Index-szám: 607-428-00-2 | 1 – 3% | Acute Tox. 4 (oral), H302;  Acute Tox. 4 (inhal.), H332;  Eye Dam. 1, H318, Skin Irrit. 2, H315 |

A termék egyéb komponensei (pl. színezék, víz, stb.) nem tekinthetők a hatályos jogszabályok szerint veszélyes anyagnak, vagy koncentrációjuk a készítményben nem éri el azt a mértéket, amely fölött jelenlétüket a veszélyesség szerinti besorolásnál fel kell tüntetni, illetve figyelembe kell venni.

A veszélyességi osztályok, a kategóriák a tiszta összetevőkre vonatkoznak, a termék veszélyesség szerinti besorolását a 2. szakasz adja meg. A H-mondatok teljes szövegét lásd a 16. szakaszban.

**4. szakasz: Elsősegély-nyújtási intézkedések**

**4.1. Az elsősegély-nyújtási intézkedések ismertetése**

**Általános tudnivalók:** A sérültet azonnal távolítsuk el a veszély forrásától. Öntudatlan vagy görcsös állapotban lévő sérülttel folyadékot itatni vagy annál hányást kiváltani nem szabad! **Az elsősegélynyújtás szakszerűsége és gyorsasága nagyban csökkentheti a tünetek kialakulását és súlyosságát.**

**Belélegzés esetén:** nagy mennyiségű gőz, permet belégzése esetén a sérültet azonnal friss levegőre kell vinni, nyugalomba kell helyezni, szoros ruhadarabjait meg kell lazítani. Nehézlégzés esetén azonnal forduljunk orvoshoz!

**Bőrrel való érintkezés esetén**: az érintett bőrfelületet hideg folyóvízzel nagyon alaposan le kell mosni. Kiterjedt marásos sérülés kialakulása orvosi beavatkozást tesz szükségessé.

**Szembe kerülése esetén:** legalább 10 – 15 percig tartó, alapos szemöblítést kell végezni folyóvízzel a szemhéjszélek széthúzása és a szemgolyó állandó mozgatása közben, majd steril gépkötés felhelyezése a sérültet haladéktalanul szakorvoshoz kell kísérni!

**Lenyelés esetén:** NE HÁNYTASSUNK! Ha a sérült eszméleténél van, akkor a szájüregét vízzel ki kell öblíteni és a termék hígítása céljából itassunk a sérülttel 2 – 3 pohár vizet. Forduljunk orvoshoz és mutassuk meg a készítmény címkéjét, ill. biztonsági adatlapját!

**4.2. A legfontosabb – akut és késleltetett – tünetek és hatások:** maró hatású, égési sérülést okoz minden expozíciós úton. Lenyelve a szájüreg, a nyelőcső és a gyomor felmaródását okozhatja. Késleltetett hatásként a marási sérülések súlyossága fokozódhat, amennyiben az elsősegélynyújtás nem volt elég alapos, vagy nem tartott megfelelő ideig.

**4.3. A szükséges azonnali orvosi ellátás és különleges ellátás jelzése:** Ha mérgezési tünetek jelentkeznek, vagy mérgezés gyanúja merül fel, azonnal hívjunk orvost és mutassuk meg a termék címkéjét, ill. biztonsági adatlapját. **Megjegyzés az orvos számára:** kezeljen a tüneteknek megfelelően.

**5. szakasz: Tűzvédelmi intézkedések**

**5.1. Megfelelő oltóanyag:** szokásos oltóanyagok (vízpermet, oltópor, oltóhab, szén-dioxid). A környezetben égő anyagok alapján kell meghatározni.

**Alkalmatlan oltóanyag:** nem ismert.

**5.2. A keverékből származó különleges veszélyek**: a termék nem tűzveszélyes, de éghető, veszélyes égéstermékek képződhetnek, pl.: kálium-oxid, szén-oxidok, nitrogén-oxidok.

**5.3. Javaslat a tűzoltóknak:** a védőfelszereléseket a környezetben égő anyagok alapján kell meghatározni. Teljes védőfelszerelés és a környezet levegőjétől független légzőkészülék javasolt kémiai tüzek esetén.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások:** személyi védőfelszerelés szükséges mentesítés esetén, lásd a 8. szakaszt. **Ügyeljünk a csúszásveszélyre!** A kiömlött termékkel történő expozíciót el kell kerülni.

**6.2. Környezetvédelmi óvintézkedések:** ne engedjük, hogy a kiömlött termék a csatornába, víztestekbe, talajba, környezetbe jusson! A hulladékkezelés, a megsemmisítés a helyi előírásoknak megfelelően történjen.

**6.3. A területi elhatárolás és a szennyezés mentesítés módszerei és anyagai:** nagy mennyiségű terméket inert, folyadékfelszívó anyaggal (pl. homok, vermikulit, föld) kell befedni, felitatni és összegyűjteni majd ártalmatlanítani. A maradékot bő vizes felmosással lehet feltakarítani, sok vízzel kell öblíteni. Ügyeljünk a csúszásveszélyre! Kis mennyiségű terméket sok vízzel le kell öblíteni.

A termék erősen lúgos, ne engedje keveredni savakkal, savas kémhatású anyagokkal.

**6.4. Hivatkozás más szakaszokra:** lásd még a 7., 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések**

Kerülni kell a készítménnyel való expozíciót: bőrre kerülést, szembejutást, véletlen lenyelését. Körültekintő munkával kerüljük el a termék kifröccsenését, kiömlését!

A készítmény használata után alaposan mossunk kezet!

Munka közben étkezni és dohányozni nem szabad!

Ne keverjük más tisztítószerekkel!

A kéz védelmére mindig használjunk gumikesztyűt!

**Tűz- és robbanásvédelem:** speciális intézkedés nem szükséges.

**7.2. A biztonságos tárolás feltételei, az esetleges összeférhetetlenséggel együtt:** Szorosan lezárt eredeti edényben, állítva hűvös, jól szellőző, fagymentes helyen, savaktól elkülönítve, élelmiszerektől, italoktól, takarmányoktól távol tárolandó.

GYERMEKEK KEZÉBE NEM KERÜLHET!

**7.3. Meghatározott végfelhasználás:** lúgos tisztítószer, gépi mosogatószer.

A felhasználók olvassák el a termék címkéjén található használati útmutatót, és a biztonságos kezelésre, felhasználásra vonatkozó előírásokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határértékek:** a munkahelyi levegőben megengedett határértékek a 25/2000. (IX.30.) EüM-SzCsM rendeletben:

kálium-hidroxid: ÁK: 2 mg/m3; CK: 2 mg/m3

ÁK: A munkahely levegőjében egy műszakra megengedett átlagkoncentráció, amely a dolgozó egészségére nem fejt ki káros hatást.

CK: Rövid ideig megengedhető legnagyobb levegőszennyezettség egy műszakon belül.

**Rendelkezésre álló DNEL[[4]](#footnote-4) értékek:**

Kálium-hidroxid

DNEL (hosszan tartó, inhalációs expozíció, lokális hatás): 1 mg/m3 lakossági és foglalkozásszerű felhasználó

Tetranátrium-etiléndiamin-tetraacetát

DNEL (akut, belégzési expozíció, lokális hatás): 1,7 mg/m3 – lakossági felhasználó

DNEL (hosszan tartó, orális expozíció, szisztémás hatás): 28 mg/ttkg/nap – lakossági felhasználó

**8.2. Az expozíció ellenőrzése**

Körültekintően végzett munkával meg kell előzni a termék kiömlését, kifröccsenését, bőrre, szembe és a ruházatra jutását, véletlen lenyelését. Nyálkahártyára, bőrre, nyílt sebbe ne kerüljön!

A dolgozókkal meg kell ismertetni a felhasználás munkaegészségügyi előírásait, külön is fel kell hívni figyelmüket a termék maró hatására.

**Műszaki intézkedések:**

* A vegyi anyagoknál szokásos védőintézkedéseket be kell tartani.
* Zárt térben történő használatkor, rossz szellőzés esetén gondoskodjunk a megfelelő szellőzésről.
* Védőfelszerelés, szemmosópohár/palack, mosakodási lehetőség biztosítása.

**Higiéniai intézkedések:**

* Munka közben étkezni, inni és dohányozni nem szabad!
* Használata után kézmosás szükséges.

**Személyi védőfelszerelések:**

* **Légutak védelme:** nem szükséges.
* **Szemvédelem:** ha szembefröccsenés veszélye fennáll, például áttöltésnél, nagy mennyiségek kezelésénél, mentesítésnél, akkor az EN 166 szabványnak megfelelő védőszemüveg/ védőálarc használata szükséges.
* **Kézvédelem:** viseljünk az EN 374 szabványnak megfelelő lúgálló védőkesztyűt. A kesztyű anyagának kiválasztásánál nemcsak az anyagra, hanem a minőségi mutatókra is figyeljünk, mert az gyártóról gyártóra változik. A kiválasztásnál figyelembe kell venni az áttörési időt, a permeációs sebességet, a lebomlási paramétereket, továbbá a munkahelyi tényezőket, mint a használat időtartama, gyakorisága, egyéb vegyszerek melyekkel történő érintkezés kockázata fennáll, fizikai követelmények (vágás/szúrás-védelem, stb.).
* **Testvédelem:** a testfelület védelmét a tevékenységtől és a lehetséges expozíciótól függően kell megválasztani, pl.: munkaruha, lúgálló kötény, védőruha.

**8.3. Környezetvédelemi intézkedés:** Kerüljük el a hígítatlan termék csatornába, víztestekbe jutását.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

Halmazállapot: folyékony

Megjelenési forma: áttetsző folyadék

Szín: enyhén sárgás

Szag: a termékre jellemző

Szagküszöb: nincs adat

pH-érték (20°C-on): 10 – 14

Olvadás/fagyáspont: nincs adat

Forráspont/tartomány: nincs adat

Párolgási sebesség: nincs adat

Gyúlékonyság (szilárd, gáz): nem releváns

Gőznyomás/sűrűség: nincs adat

Sűrűség (20°C-on): nincs adat

Megoszlási hányados: nincs adat

Öngyulladási hőmérséklet: nincs adat

Viszkozitás: nincs adat

Oldhatóság: vízzel kitűnően elegyedik

Lobbanáspont: nincs adat, nem jellemző, vizes oldat

Robbanási tulajdonság: nem jellemző

Robbanási határok: nem releváns

Oxidáló tulajdonság: nem oxidáló

**9.2. Egyéb információ:** nem áll rendelkezésre

**10. szakasz: Stabilitás és reakciókészség**

**10.1. Reakciókészség:** savakkal hőfejlődés közben hevesen reagál. Erősen lúgos oldat, egyes fémek korrózióját okozhatja. A szerves anyagokat roncsolja, lásd még 10.3. szakaszt.

**10.2. Kémiai stabilitás:** megfelelő kezelés és tárolás esetén normál hőmérséklet- és nyomásviszonyok között stabil.

**10.3. A veszélyes reakciók lehetősége:** savakkal, fémekkel reakcióba léphet, könnyűfémekkel (alumínium) robbanásveszélyes hidrogén fejlődhet.

**10.4. Kerülendő körülmények:** melegítés, hevítés, tűző napfény, fagy.

**10.5. Nem összeférhető anyagok:** alumínium, cink, savak, savas kémhatású készítmények.

**10.6. Veszélyes bomlástermékek:** normál körülmények között nem ismert. Termikus bomlása során, tűz esetén veszélyes égés- és bomlástermékek képződhetnek, lásd az 5. szakaszt.

**11. szakasz: Toxikológiai adatok**

**11.1. A toxikológiai hatásokra vonatkozó információ**: a készítménnyel toxikológiai vizsgálatokat nem végeztek, megítélése kizárólag az összetevőkre vonatkozó toxikológiai adatok, azok osztályozása és koncentrációja alapján a CLP-rendelet előírásai alapján történt.

A termék magas kálium-hidroxid tartalma, pH-értéke következtében maró hatású minden expozíciós úton, bőrre, szemre, lenyelve, stb.

**Akut toxicitás:** a termékre az akut toxicitási veszélyességi (oral, dermal, inhal.) osztályokba sorolás kritériumai nem teljesülnek.

Az összetevők akut orális LD50 értékei alapján a termékre a becsült orális ATEérték: > 2000 mg/ttkg

**Bőrmarás/bőrirritáció:** az összetétel alapján az osztályozás kritériumai teljesülnek, a termék bőrmaró.

**Súlyos szemkárosodás/szemirritáció**: az összetétel alapján az osztályozás kritériuma teljesülnek, a termék súlyos szemkárosodást okoz.

**Bőr- és légúti szenzibilizáció:** a termék összetevői nem szenzilbilizálnak, ezen osztályba sorolás kritériumai nem teljesülnek.

**CMR hatások (rákkeltő hatás, csírasejt-mutagenitás, reprodukciós toxicitás):** a termék összetevői nem CMR anyagok. A rendelkezésre álló információk szerint az osztályozás kritériumai nem teljesülnek a CMR veszélyességi osztályok esetén.

**STOT SE:** a termék légúti irritációt okozó összetevőjének koncentrációja <20%, az osztályozás kritériuma nem teljesül.

**STOT RE:** a termék összetétele következében e veszélyességi osztályba sorolás kritériuma nem teljesül.

**Aspirációs toxicitás:** a rendelkezésre álló adatok alapján az osztályozás kritériuma nem teljesül.

**12. szakasz: Ökológiai adatok**

**12.1. Toxicitás:** a termékkel célzott vizsgálatokat nem végeztek, megítélése az összetevőkre vonatkozó ökotoxikológiai adatok alapján történt a CLP-rendeletnek megfelelően történt.

A termék nem osztályozandó környezetre akut, illetve krónikus veszélyt jelentő keveréknek.

**12.2. Perzisztencia/lebonthatóság:** szervetlen anyagokra nem alkalmazható.

**12.3. Bioakkumuláció:** nincs adat, nem valószínűsíthető.

**12.4. Mobilitás a talajban:** nincs adat.

**12.5. A PBT- és a vPvB -értékelés:** a termék összetevő várhatóan nem PBT-, nem vPvB anyagok.

**12.6. Egyéb veszély, információ:** tömény formában nem szabad a közművek szennyvízcsatornáiba, valamint a természetes felszíni vizekbe juttatni. Ha hígított formában a szennyvízcsatornába vezetik, az erre vonatkozó helyi előírások (pl.: pH-érték) követendők.

Savas, vagy lúgos termékek lefolyórendszerbe vezetésénél arra kell ügyelni, hogy a bevezetett szennyvíz pH értéke sem kisebb, sem nagyobb ne legyen 6-10 értéknél, mert a pH érték ettől való eltérése következtében a lefolyórendszerekben és a biológiai tisztítókban zavarok léphetnek fel.

**13. szakasz: Ártalmatlanítási szempontok**

**13.1. Hulladékkezelési módszerek:** a termék maradékainak és hulladékainak kezelésére a 225/2015. (VII.7.) Korm. rendeletben foglaltak az irányadók.

A termék hulladékának besorolása a 72/2013. (VIII.27.) VM rendelet alapján történt.

A hulladékkulcs felhasználási terület és a körülmények folytán változhat.

**13.2. A termék hulladékának besorolása:** hulladékkulcs/EWC-kód: 20 01 15\*

20 TELEPÜLÉSI HULLADÉK (HÁZTARTÁSI HULLADÉK ÉS A HÁZTARTÁSI HULLADÉKHOZ HASONLÓ, KERESKEDELMI, IPARI ÉS INTÉZMÉNYI HULLADÉKOK), IDEÉRTVE AZ ELKÜLÖNÍTETTEN GYŰJTÖTT FRAKCIÓT IS

20 01 elkülönítetten gyűjtött hulladék frakciók (kivéve 15 01)

20 01 15\* lúgok

**A vízzel alaposan kitisztított, hulladékká vált csomagolóanyag hulladékkulcsa:**

15 CSOMAGOLÁSI HULLADÉK, KÖZELEBBRŐL MEG NEM MEGHATÁROZOTT FELITATÓ ANYAGOK (ABSZORBENSEK), TÖRLŐKENDŐK, SZŰRŐANYAGOK ÉS VÉDŐRUHÁZAT

15 01 csomagolási hulladék (beleértve a válogatottan gyűjtött települési csomagolási hulladékot)

15 01 02 műanyag csomagolási hulladék

A csomagolási hulladékkal kapcsolatos hulladékgazdálkodási tevékenységet a 442/2012. (XII.29.) Kormányrendelet szabályozza.

**14. szakasz: Szállításra vonatkozó információk**

A termék a veszélyes áruk nemzetközi szállítását szabályozó egyezmények szerint (ADR/RID, IMDG, IATA/ICAO) **veszélyes áru.**

**14.1. UN-szám: 1719**

**14.2. Az ENSZ szerinti megfelelő szállítási megnevezés:** MARÓ, LÚGOS FOLYÉKONY ANYAG, M.N.N. (kálium-hidroxid)

**14.3. Szállítási veszélyességi osztály:** 8

**14.4. Csomagolási csoport:** III

**14.5. Környezeti veszély:** nincs, nem tengerszennyező

**14.6. A felhasználót érintő különleges óvintézkedések:**

ADR/RID: Korlátozott és engedményes mennyiség: 5 liter és E1, Osztályozási kód: C5

Veszélyt jelölő szám: 80, Bárca: 8, Szállítási kategória, alagút-korlátozási kód: 3(E)

**14.7. MARPOL 73/78 II. melléklete és az IBC kódex szerinti szállítás:** nem alkalmazható

**15. szakasz: Szabályozással kapcsolatos információk**

**15.1. A keverékkel kapcsolatos biztonsági, egészségügyi és környezetvédelmi előírások/jogszabályok**

**Vonatkozó közösségi joganyagok**

REACH rendelet: 1907/2006/EK és módosításai

CLP-rendelet (1272/2008/EK) és módosításai: 1. ATP: 790/2009/EK rendelet; 2. ATP: 286/2011/EK rendelet; 3. ATP: 618/2012/EU rendelet; 4. ATP: 487/2013/EU rendelet; 5. ATP: 944/2013/EU rendelet; 6. ATP: 605/2014/EU rendelet; 7. ATP: 2015/1221/EU rendelet; 8. ATP: 2016/918/EU rendelet; 9. ATP: 2016/1179/EU rendelet

Tisztítószer-rendelet: 648/2004/EK és módosításai

98/24/EK irányelve a munkájuk során vegyi anyagokkal kapcsolatos kockázatoknak kitett munkavállalók egészségének, biztonságának védelméről; Foglalkozási expozíciós határértékek: 91/322/EK rendelet és módosítása; 2000/39/EK irányelv és módosításai

**Vonatkozó nemzeti joganyagok**

Tisztítószerek: 270/2005. (XII.15.) Korm. rendelet a mosó- és tisztítószerek hatóanyagai biológiai lebonthatóságának ellenőrzéséről és az információszolgáltatás rendjéről; 329/2012. (XI.16.) Korm. rendelet a mosó- és tisztítószerek forgalombahozatalának feltételeiről és az ellenőrzés rendjéről

Munkavédelem: az 1993. évi XCIII. törvény a munkavédelemről; 25/2000. (IX.30.) EüM-SzCsM együttes rendelet a munkahelyek kémiai biztonságáról; 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről; 3/2002. (II.8.) SzCsM-EüM együttes rendelet a munkahelyek munkavédelmi követelményeinek minimális szintjéről;

Kémiai biztonság: 2000. évi XXV. törvény a kémiai biztonságról és módosításai, a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai

Környezetvédelem: 1995. évi LIII. törvény a környezet védelmének általános szabályairól; 2012. évi CLXXXV. törvény a hulladékokról; 225/2015. (VIII.7.) Korm. rendelet a veszélyes hulladékkal kapcsolatos egyes tevékenységek részletes szabályairól; 72/2013. (VIII.27.) VM rendelet a hulladék jegyzékről;

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; az 54/2014. (XII.5.) BM rendelet az Országos Tűzvédelmi Szabályzatról.

**15.2. Kémiai biztonsági értékelés:** nem készült.

**16. szakasz: Egyéb információk**

Az adatlap a termék normál körülmények között történő felhasználására és kezelésére vonatkozó információkat tartalmazza. Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, a teljes felelősség a felhasználót terheli. A biztonsági adatlapban foglalt információk, adatok és ajánlások ismereteink legjaván alapszanak és azokat a kiadás időpontjában pontosnak, helytállónak ismerjük, de a javaslatainkért, és az ajánlásainkért garanciát vállalni nem tudunk, hiszen a felhasználás körülményei hatáskörünkön kívül esnek.

A felhasználó saját felelősségére dönt az említett információk alkalmazásáról, a termék felhasználásáról. Az adatlap nem jelenti bármilyen jogi kötelezettség vagy felelősség vállalását a helytelen körülmények között történő használatból, illetve helytelen használatból adódó következményekért.

**16.1. A 2. és 3. szakaszában szereplő rövidítések és H-mondatok szövege:**

**A veszélyességi osztályok rövidítései:** a rövidítések utáni számok (1 – 4) az osztályon belüli kategóriát jelölik meg, a nagyobb számok kisebb veszélyt jelentenek:

Met. Corr.: fémekre korrozív hatású anyagok és keverékek; Skin Corr.: bőrmarás; Acute Tox.: akut toxicitás; oral: szájon át; inhal.: belélegezve; Eye Irrit.: szemirritáció; Eye Dam.: szemkárosító hatás;  
Skin Irrit.: bőrirritáció; STOT SE: célszervi toxicitás, egyszeri expozíció.

H290 Fémekre korrozív hatású lehet.

H302 Lenyelve ártalmas.

H314 Súlyos égési sérülést és szemkárosodást okoz.

H315 Bőrirritáló hatású.

H318 Súlyos szemkárosodást okoz.

H319 Súlyos szemirritációt okoz.

H332 Belélegezve ártalmas.

H335 Légúti irritációt okozhat.

**16.2. Adatlaptörténet:** ezen adatlap a gyártó adatai alapján készült 2017. április 11-én, melyet felülvizsgáltak 2019. május 27-én.

1. **C**lassification, **L**abelling and **P**ackaging: 1272/2008/EK rendelet és módosításai [↑](#footnote-ref-1)
2. Nagyobb szám, kisebb veszélyt jelent [↑](#footnote-ref-2)
3. A vízmentes dinátrium-metaszilikát (CAS-szám: 6834-92-0; EK-szám: 229-912-9, Index-szám: 014-010-00-8) rendelkezik uniós besorolással: Skin Corr. 1B, H314; STOT SE3, H335. [↑](#footnote-ref-3)
4. DNEL: DERIVED NO EFFECT LEVEL - a humán expozíció származtatott hatásmentes szintje [↑](#footnote-ref-4)